## DOKUMENTI KONSULTATIV

**PËR**

**PROJEKTLIGJIN "PËR REZERVAT MATERIALE TË SHTETIT"**

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*  Ministria e Mbrojtjes fton të gjithë qytetarët, organizatat e shoqërisë civile, operatorë të ndryshëm ekonomikë dhe çdo palë tjetër të interesuar të jenë pjesëmarrës në procesin e konsultimit publik të projektligjit "Për rezervat materiale të shtetit".  Sugjerimet/rekomandimet tuaja do të na ndihmojnë në përmirësimin më tej të draftit të projektligjit.  Nxisim pjesëmarrjen dhe ofrimin e kontributeve tuaja duke na kontaktuar nëpërmjet adresën elektronike: [konsultim.publik@mod.gov.al](mailto:konsultim.publik@mod.gov.al), adresës postare të Ministrisë së Mbrojtjes dhe çdo forme tjetër komunikimi që është e aksesueshme për ju. |

Kohëzgjatja e konsultimeve:

|  |
| --- |
| * Konsultimet paraprake kanë nisur më 6.3.2020. * Konsultimet mbi përmbajtjen e draftit të projektligjit kanë nisur me publikimin e tij 24.02.2021dhe janë planifikuar të mbyllen më 30.06.2021. |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*  Sugjerimet/rekomandimet tuaja mund të na i dërgoni:   * Nëpërmjet RENJK: <https://www.konsultimipublik.gov.al/Konsultime/Detaje/326> * Nëpërmjet adresës së emailit: [konsultim.publik@mod.gov.al](mailto:konsultim.publik@mod.gov.al); * Nëpërmjet adresës postare: “Rruga e Dibrës, Garnizoni “Skënderbej”, Tiranë” * Drejtpërdrejtë, gjatë zhvillimit të takimeve. |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*  Për çdo paqartësi, mund të adresoni pyetjet tuaja në adresën elektronike [konsultim.publik@mod.gov.al](mailto:konsultim.publik@mod.gov.al), e cila administrohet nga Koordinatori për Konsultimin Publik në Ministrinë e Mbrojtjes, Znj. Romina Hoxha. |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*  Takimi i parë i konsultimit paraprak është zhvilluar më 6.3.2020, ku kanë qenë të ftuar disa institucione shtetërore dhe operatorë ekonomikë. Në takim u paraqitën 2 (dy) operatorë ekonomikë, me të cilët u diskutua mbi idetë dhe zgjidhjet e mundshme të problematikave të evidentuara ndër vite në veprimtarinë e Rezervave Materiale të Shtetit dhe bashkëpunimit që institucioni përkatës ka pasur me subjektet e tjera publike apo private.  Ministria e Mbrojtjes mirëpret çdo kërkesë për zhvillimin e një takimi të dytë për të diskutuar mbi përmbajtjen e projektligjit të përgatitur nga ana jonë. |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë është bërë në të kaluarën ashtu siç duhet me këto politika.*  Projektligji i propozuar synon rishikimin dhe përmirësimin e legjislacionit aktual për rezervat materiale të shtetit, kryesisht të ligjit nr. 9900, datë 10.04.2008 “Për rezervat materiale të shtetit”, i ndryshuar dhe aktet nënligjore në zbatim të tij.  Projektakti ka për qëllim përshtatjen e legjislacionit për rezervat materiale të shtetit me ndryshimet ligjore të bëra së fundmi në fushën e mbrojtjes civile, dhënien zgjidhje disa problematikave teknike të përhershme të Drejtorisë së Përgjithshme të Rezervave Materiale të Shtetit që rridhnin nga mospërfshirja apo si pasojë e kufizimeve në përmbajtje të një pjese të veprimtarisë së saj.  Më konkretisht, janë evidentuar këto problematika kryesore:   * + 1. Mosrregullim i qartë i marrëdhënieve institucionale që krijohen midis institucioneve përgjegjëse për krijimin dhe administrimin e rezervave materiale të shtetit dhe institucioneve të tjera, kryesisht qendrore, vendore dhe operacionale të mbrojtjes civile;     2. Nevoja për përditësim të legjislacionit për të qenë aktual dhe mbi të gjitha, koherent me ndryshimet e fundit ligjore të miratuara në fushën e mbrojtjes civile.     3. Mangësi gjuhësore, konceptuale dhe të teknikës legjislative, të cilat përbëjnë shkak për keqinterpretime të normave në lidhje me administrimin e rezervave materiale të shtetit;     4. Pamundësi e zbatimit në praktikë të shumë detyrimeve me natyrë teknike që paraqet akti;     5. Mosvlerësim i saktë i ndikimit të disa normave të caktuara në kohën e hartimit të tij, duke sjellë përplasje normative apo zbrazëti ligjore, që pengojnë mbarëvajtjen e punës, veçanërisht gjatë gjendjeve të emergjencës civile; |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*  Nëpërmjet ndryshimeve që propozojmë të bëjmë, nga ana jonë kërkohen të arrihen këto objektiva:   1. Ndarje e qartë e kompetencave të institucioneve të administrimit të rezervave materiale të shtetit; 2. Vendosja e bashkëpunimit dhe ofrimit të ndihmës së ndërsjellë midis institucionit të ngarkuar me administrimin e rezervave materiale të shtetit dhe institucioneve të tjera qendrore dhe vendore; 3. Përcaktimi i një liste shteruese dhe gjithëpërfshirëse të rasteve dhe situatave kur përdoren rezervat materiale të shtetit; 4. Përcaktimi i procedurës dhe ndarja e detyrave dhe përgjegjësive midis institucionit të ngarkuar me administrimin e rezervave materiale të shtetit dhe institucioneve të tjera qendrore dhe vendore në lidhje me administrimin e mallrave ndihmë humanitare; 5. Parashikimi në ligj i mundësisë së detyrimit të operatorëve ekonomikë për të hyrë në marrëdhënie kontraktore me institucionin e ngarkuar me administrimin e rezervave materiale të shtetit, në situata të gjendjes së jashtëzakonshme, të gjendjes së fatkeqësisë natyrore ose fatkeqësive të tjera apo në situata të krizës humanitare. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*  Gjatë fazës së konsultimit publik për këtë nismë, nga ana jonë është shumë e rëndësishme të kuptojmë nëse operatorët ekonomikë janë dakord që në ligj, për situata të gjendjes së jashtëzakonshme, të gjendjes së fatkeqësisë natyrore ose fatkeqësive të tjera apo në situata të krizës humanitare të parashikohet kufizimi i lirisë së veprimtarisë së tyre ekonomike duke përcaktuar për to disa detyrime si: e drejta e parablerjes së mallrave/shërbimeve që ofrojnë nga ana e institucionit të ngarkuar me administrimin e rezervave materiale të shtetit, detyrimi për të prodhuar një mall të caktuar apo për të ofruar një shërbim të caktuar etj. Cilat janë shqetësimet e operatorëve në këtë rast? Cili është sugjerimi juaj për rregullimin e këtij parashikimi? |